Indien 'n fakulteit of afdeling regstreeks 'n begiftiging of erflating ontvang, moet die Ontwikkelingskantoor in kennis gestel word. Die Kantoor kan advies gee oor hoe om die geld te 'n fakulteit of afdeling regstreeks 'n begiftiging of erflating ontvang, moet die Ontwikkelingskantoor in kennis gestel word. Die Kantoor kan advies gee oor hoe om die geld te kanaliseer, en hoe omseker te maak dat alle belastingvoordele volledig ondersoek word en dat skenkers behoorlike erkenning vir hulle begiftiging kry en toepaslik bedank word.

########## PROSES Stap 1: Goedkeuring deur die dekaan of departementshoof

Alle projekte wat ontwikkelingsteun verg, moet deur die dekaan van die fakulteit of die betrokke departementele toesigstruktuur goedgekeur word. Die OAB sal voor sodanige goedkeuring, in die ontstaansfase van 'n projek, vir aanvanklike gesprekke beskikbaar wees. Die oogmerk hiermee is om die fondswerwingsprojekleier oor kwessies soos die konteks, rasionaal en motivering, monitering en evaluering, en begroting van die projek te oriënteer.

########## Stap 2: Afhandeling van die oorsigtemplaat vir die projek

Nadat die projek goedgekeur is, moet die projekleier meer besonderhede daaroor verskaf deur 'n projek -oorsigvorm (Bylae 1) in te vul.

########## Stap 3: Interne projekbeoordeling en -prioritisering

Die OAB se fondswerwingspan moet alle projek-oorsigte bepunt en daarvolgens rangskik (1, 2, 3) om te verseker dat die gepaste kapasiteit, bronne en vaardighede daaraan toegewys word.

########## Stap 4: Goedkeuring van die bestuur van moontlike skenkers

- III. BELASTINGAFTREKBAARHEID

Filantropiese skenkings vanuit Suid-Afrika kom, waar toepaslik, in aanmerking vir belastingvrystelling ingevolge artikel 18A van die Inkomstebelastingwet. Riglyne sal verskaf word oor wat ingevolge die SAID (Suid-Afrikaanse Inskomstediens) se regulasies as filantropiese gifte gereken word en wat nié.

Kortliks gestel, word 'n filantropiese begiftiging omskryf as 'n vrywillige oordrag van waardevolle items vanaf 'n persoon of organisasie sonder dat enige materiële bedrag of goedere of dienste aan die skenker verwag, geïmpliseer of gelewer word. Begiftigings is gewoonlik in die vorm van kontant, aandele, vaste eiendom of persoonlike besittings, en kan beperk word of onbeperk wees tot 'n algemene terrein van gebruik waarby die Universiteit of 'n onderafdeling daarvan baat. Nadat die Universiteit 'n begiftiging aanvaar het, raak dit die eiendom van die US Trust of die Universiteit, en die skenker het geen verdere regstreekse besluitnemingsbevoegdheid ten opsigte van die begiftiging nie. 'n Begiftiging voldoen gewoonlik aan die volgende maatstawwe:

- - Die dryfveer vir die begiftiging is filantropies van aard.
- - Begiftigings is onherroeplik en daar word nie van die Universiteit verwag omdie begiftiging in die geheel of gedeeltelik terug te gee nie.
- - 'n Begiftigingsooreenkoms of beste praktyk mag verg dat die ontvanger-eenheid oor fondsbesteding en -balanse moet verslag doen, sowel as voogdyskapverslae aan die skenker moet lewer wat inligting oor die projek verskaf en uiteensit hoe die begiftiging bestee is of watter impak die begiftiging gehad het (of albei laasgenoemde).

########## 4